Jó napot!
Ismeri a fiút, aki itt lakik?
Nagy és magas és hangos.
Goromba. Folyton dübög a nagy lábaival, amikor a sorozatomat nézem.
Csak takarítani jöttem.
Halkan csinálja!
A Sajt a csapdában-t nézem.
SZUPER TISZTA
A GONOSZT KI KELL IRTANI
A SUN FIVÉREK
Szia!
Milyen Los Angeles?
- Szörnyű. - Mama Sun biztonságban van?
Igen. Bár nem könnyíti meg.
- Tehát nem változott. - Mindig ilyen passzív-agresszív volt?
Hát, tudod, az ítélkező tekintete halálos és legendás volt.
És a kisöcséd?
Már nem gyerek.
De még fafejű,
és semmi haszna.
Amerika puhánnyá tette.
A túl sok KFC és Wendy's.
De a Taco Bell is jó.
Hogy van az apám?
Ugyanúgy. Nincs változás.
De erős.
Van hírem is.
Azt pletykálják, hogy megöltek egy másik szellemet.
Az Arany Bizottság vezetőjét.
Találtak bármit a holttesten?
Vörös szalagot?
Nem tudom, miért?
Álmos Chan egy új csoporttal dolgozik, akik rajonganak a vörös szalagokért.
Bárhová megyek,
a vörös szalagos rohadékok megtalálnak.
Még ha így is van, amíg anyád él,
egyetlen főnök se mer Álmos Chan oldalára állni.
Küldd ide Véres Csizmát és Xinget!
Kell a csapatom. És üzenj Channek, hogy ki kell tennünk a fehér lámpást!
Hagyománytisztelő. Találkozni akarok vele.
Mondd meg, hogy tárgyalnék a békéről, de csakis Los Angelesben.
Időt kell nyernem.
Székláb, nyerő helyzetben van.
Miért tárgyalna, ha előnyben van? Nem fog elmenni.
Akkor majd meggyőzöm.
Hogyan?
Az egyetlen nyelven, amit ért.
Az erőszakén.
ALEXIS: EBÉD? FOGLALTAM ASZTALT
BÁRMIKOR LETARTÓZTATHATLAK. DE EZ NE BEFOLYÁSOLJON!
LETARTÓZTATSZ? MIVEL VÁDOLSZ?
ANÉLKÜL IS BENNTARTHATLAK
GYERE MÁR! NEM FOGOK KÉRDEZŐSKÖDNI.
GARVEY SUGÁRÚT 424, ROSEMAEADBEN. MOST!
- Biztos bírod... - A forrót? Tajvani vagyok.
Én kérek elnézést!
Mintha leégettem volna a nyelvem.
Mindig szerettél enni.
Tömzsike.
Anyám szerette, ha veled lógtam.
Mindig látta, milyen keményen hajtasz.
Az iskolában, a tollaslabdában.
Városi bajnok párosban 14 évesen.
Nem ismertem senkit, aki nálad jobban utált veszíteni.
Nagy kár, hogy zsaru lettél.
Nem zsaru.
Ügyész.
A törvény a vesztes oldalon van.
Mindig.
Figyelj!
Azért dolgozom, hogy segítsek a bevándorlóknak,
munkásoknak, szakszervezetiseknek.
Segíteni akarok neked és a családodnak.
Készül valami, Charles. Valami nagy.
Szerintem a kellős közepén vagy.
Egyetlen lövés nélkül megszabadulhatok az ellenségeidtől.
Csak el kell árulnod, ki támadt rátok a klubban.
Kéz kezet mos.
Nem dolgozom a zsarukkal.
Én meg azt hajtogatom:
nem vagyok az.
Azokat is kerülöm, akik a zsarukkal dolgoznak.
Ki az?
Senki.
Csak az anyám.
Anyukád?
- Nem veszed fel? - Nem terveztem.
Később még megköszönöd.
Halló?
Kérhetném kevésbé fűszeresen? A barátom...
Hogy is mondják?
Puhány.
Nem kínai?
Köszönöm!
Mi az?
Kezdhetnéd azzal, hogy köszönsz. Nem úgy, hogy „mi az”.
És megint kupit csináltál a konyhámban.
Milyen modor ez?
Aggódom Bruce miatt. Nem írt, és nem hívott vissza.
Ne anyáskodj felette!
Nem anyáskodom.
Babafotók vannak róla a pénztárcádban.
Mert az anyja vagyok.
Megkeresem Bruce-t. Nem kell a segítséged.
Csacsogj csak tovább azzal a nővel!
Azért hívtál, hogy elmondd, nem kell a segítségem?
Ahogy akarod.
Ahogy akarom?
Ezt mondtam.
- Mert nem akarok segíteni. - Remek.
- Minden rendben? - Igen.
Felhívott, hogy elmondja, nem kér a segítségemből.
Szóval segítened kell.
Nem, azt mondta, nem kell.
Olyan sokáig éltél anya nélkül, hogy már nem is tudod, milyen.
Ha azt mondják, nem akarnak tőlünk valamit, pont az kell nekik.
Csak nem akarnak megkérni rá.
Ez őrültség.
Azt mondta, sui bian ni. „Ahogy akarom.”
Jó ég! Teljesen elment az eszed? Indulj!
De valamikor majd még fussunk össze!
- Amikor nem dolgozom. - Mikor nem dolgozol?
Kassziafahéjat használj, ne ceylonit!
Barna cukrot, ne fehéret.
Prémium, magas füstpontú olajat. Normandiai vajat. És a végén egy kis só.
Maldon?
Igen. Pontosan.
Ez az igazi.
- Köszi! - Jó étvágyat!
Mondtam, hogy nem kell jönnöd.
Ami azt jelenti, akartad, hogy jöjjek.
Nonszensz. Ki mondta ezt?
Csak az időnket pocsékoljuk.
Fontosabb dolgunk is van.
Mégis mit csinálnál? Kupit a konyhámban?
Vagy ebédelnél az új kiszemelteddel?
Ez az egész Álmos Chan műve.
Lehet.
Üzentem, hogy kiteszem a lámpást, és tárgyalni akarok.
Te magad akarod előcsalni Álmos Chant?
Megtalálom az itteni intézőjét, és...
megölöm.
Ha nem jön, egy kis pöcsnek fog tűnni.
Szépen beszélj!
Engem Bruce érdekel.
Ha egyedül akarod megkeresni Álmos Chan emberét,
akkor menj csak!
Ahogy akarod.
Miért sóhajtozol?
Nem sóhajtozok.
De igen.
Délelőtt szemináriumon kellett volna lennie.
Elküldhetem egy tanársegéddel a jegyzetet, de Bruce nem szeret előkészülni.
Bruce-t keresik?
Ki vagy?
Grace. Talán már beszélt rólam.
Vagy nem.
Ma reggel beszélgettünk,
és úgy tűnt, minden rendben van, de aztán Bruce elkezdett pánikolni,
és elrohant, mint egy...
- Mint egy baba. - Pontosan.
És az ablakból láttam, hogy belöki egy furgonba
egy lány jól kinéző tetkókkal.
Azt hittem, az imprós társulat poénkodott.
Ahová be akar kerülni.
Nem egészen tudom, hogy működik ez.
Oké.
A lány.
Az egyik tetoválása egy daru volt a jobb karján?
Igen, lehet. Nem...
Lehetett egy fekete flamingó vagy egy gólya is.
Nem értek a madarakhoz.
Köszönjük! Igazán nagy...
segítség voltál.
Aha.
Oké.
Ez rosszul hangzik.
Tudom, ki vitte el, és hogy ki segíthet megtalálni őket.
Kérlek, engedj el! Jó? Bármit megadok neked.
Tiéd lehet a kutyám!
Igaz, hogy nincs, de szerzek egyet, megszeretem, és neked adom.
Kérlek! Van egy király masszázsszékem is.
A jobb lába törött, de a masszázsrésze jó.
És van egy csomó csaló CoD-profilom.
Aimbottal, Damascus skinnel, amivel csak akarod.
Csak engedj el!
És persze Bruce-t is.
Kérlek!
Oké. Beszéljük meg!
Mit csinálsz? Kérlek!
Nem azért kínozlak, hogy szóra bírjalak.
Kérlek!
Hanem azért, mert segít túllépni azon, ami a nővéremmel történt.
Várj egy kicsit!
Istenem!
Segítség!
Istenem!
Így kevesebbet eszik.
Igazad van. Ez tutira nem időpocsékolás.
Madzsongozzunk a hölgyekkel! Nyerhetünk akár három dollárt is.
Te egy pincényi pletykás öregasszonyt látsz.
Én kapcsolatok, szívességek és adósságok komplex hálózatát.
Pletykások, nem kémek.
Ha a politika érdekel, menj Mrs. Changhez!
A polgármesteri hivatalban dolgozik.
Ha az egyházi dolgokra vagy kíváncsi, kérdezd Mrs. Liut!
Az ő férje prédikál a kínai templomban.
És ha tudni akarsz valamit Liu plébánosról,
Mrs. Wongnál érdeklődj!
Viszonya van vele, és állítólag tőle kapta el a herpeszt.
Ha valaki főz rád,
és takarít utánad...
ha idősebb vagy, ha nő, az emberek tudomást sem vesznek rólad.
- Tudják, hogy ki vagy? - Nem. Azt hiszik, egy nővér vagyok.
Legyél tisztelettudó! Előbb Victoria nénit szolgáld ki!
Ő a legjobb játékos.
Máris.
Eileen, ő meg kicsoda?
Az unokaöcsém. Charles.
Még nem beszéltél a jóképű unokaöcsédről.
Régen nagyon kövér volt.
- Kérdezd meg őket a vörös szalagokról! - Később.
Hogy van Bruce fiad?
Kitűnő tanuló a Kaliforniai Állami Egyetemen.
Majdnem tökéletes az átlaga, és még jobbra törekszik.
Nagyon sokat tanul.
- Orvos lesz. - És mit gondolsz az imprózásáról?
Charlesnak herecsavarodása van.
Folyton mondom neki, hogy menjen orvoshoz, de makacskodik.
Te jössz.
Gyerünk!
Tessék!
Igen, én...
Hé!
Hallottatok a Sure Sure Clubnál történtekről?
- Mindenki arról beszél. - Gondolom, a Fehér Darvak voltak.
A két nővér.
Annyi a drog, mióta megjelentek,
de ki a beszállítójuk?
Nem a San Gabriel-völgyből valaki.
Ecstasy, ketamin, kokain.
Talán a kartellek.
A kokainjuk állítólag nagyon tiszta. Kenny Cheng vett belőle.
- Az ágyába csinált. - Kennynek irritábilisbél-szindrómája van.
Rebecca, mindig ezt mondod. Kennynek colitis ulcerosája van.
- Ez időpocsékolás. - Hogyhogy?
A fekélyes vastagbélgyulladásról beszélnek.
Nem, nem colitis ulcerosa, hanem végbélesés.
Nem, Charles. A végbélesésről beszélnek.
Figyelj oda! Akkor talán tanulhatsz valamit.
Tudjátok, nem lehet a kartell a beszállító.
A vámhivatal túl aktív San Diego környékén.
Mintha rémlene valami a gebéjükről.
Gebe?
Ellátó.
Az öreg.
Tony Tang.
Halászhajókon hozza be a drogot.
Övé A Legjobb Tengeri Étterem Alhambrában.
Mi az étterem neve?
Ez a neve.
A Legjobb Tengeri Étterem.
Alhambrában van.
Tudjátok, mit? Túl jók vagytok. Megyek is. De te játssz még egy partit!
Sziasztok!
Azt mondta, menj utána.
Indulj!
Oké.
A bátyáddal megöltétek Mayt.
Nem öltük meg Mayt.
Az csak... Épp ott voltunk, amikor megölték.
Ez „a korreláció nem kauzáció” tipikus esete.
És ez mi volt?
Korreláció vagy kauzáció?
Azt hiszem, mindkettő. Kérlek!
Ha tudnék bármit, ami segítene,
elmondanám.
Akkor áruld el, hol van a bátyád!
Elmondhatnék esetleg valami mást?
Várj, ne! Figyelj, kérlek! Nem vagyok bátor és kemény sem, oké?
Nem akarok bizonyítani semmit.
Áruld el, amit tudni akarok!
Különben?
Különben egy péniszt tetoválok a képedre.
Oké.
Az van, hogy...
improvizációs színész vagyok,
akinek fontos a megjelenése,
és nem biztos, hogy egy arctetkó jót tenne...
Hol?
Ne! Hagyd abba!
- Nem hallak! - Ne!
Charles Bakersfieldben van.
Montalban Drive 355.
Bakersfield.
A LEGJOBB TENGERI ÉTTEREM
Várj meg itt!
Látod? Ugyanazt csináltad.
Hagyd, hogy én intézzem!
Itt az én módszeremet használjuk.
A módszered túl lassú. Bruce mostanra meg is halhatott.
Nem fogja megölni. Azt akarja tudni, te hol vagy.
Meg kell találnunk Bruce-t, mielőtt beszél.
És ne feledd, Tony Tangről is nekem köszönhetően hallottál.
Kenny Cheng szivárgó segglyukáról is miattad szereztünk tudomást. Maradj itt!
Az imént láttam egy csótányt.
Miféle étterem ez?
- Nagyon sajnálom... - Beszélni akarok a tulajjal.
Üdvözlöm!
Hallom, valami gond van.
Igen, de már megdöglött.
Csak merem remélni, hogy nem szaporodtak el a gondok.
Kérem, igyon egy teát! A ház ajándéka.
Biztosíthatom, hogy igen magas színvonalon üzemelünk.
A San Gabriel Valley Tribune A Legjobb Tengeri Éttermet
a legjobb tengeri étteremnek nevezte Alhambrában.
Tehetünk még bármit, hogy jobbá tegyük az itt tartózkodását?
A specialitásukat kérném, a gyömbéres-hagymás homárt.
Nagyszerű választás.
Csak előbb vegyék ki belőle a kábítószert! A kokaintól begolyózom.
Kérem,
kövessen!
Üdv!
Igen?
A rendőrségnek dolgozik?
Gutierrez rendőrfőnök a törzsvendégünk. Imádja a zöldhagymás lepényünket.
- És nem fáj a feje a nátrium-glutamáttól? - Az csak kamu.
A nátrium-glutamátnak nincs hatása legtöbbünkre.
- Miért jött ide? - A Fehér Darvakat próbálom megtalálni.
Biztos forrásból tudom, hogy maga a gebéjük.
Én csak Alhambra legjobb tengeriétel-beszállítója vagyok.
Ha valami mást keres, akkor rossz helyen kopogtat.
Nagyon érdekes az akcentusa.
Honnan származik?
Keelungból jöttem. Az egy halászfalu Tajpejtől északra.
Jártam ott!
Büszke emberek vagyunk.
Az apám, Tang Xiao Lu, kiment reggel, és délre el is adta, amit fogott.
Friss rákra és apróhalra specializálódott.
Végül eladta az üzletét egy nagyobb konglomerátumnak,
a pénzt pedig nekem adta, hogy megnyissam ezt az éttermet.
Na igen.
Az alma és a fája.
Egyértelmű, hogy félretájékoztattak.
Röstellem, hogy raboltam az idejét.
És a homárom?
Megvan a Fehér Darvak raktárának a címe.
Most mit akarsz? Boruljak térdre?
Vörös borítékot?
Ne legyél ilyen önelégült, nkább intézkedj!
És te mit csinálsz?
Keresek egy rejtekhelyet.
A mi házunk túl veszélyessé vált.
Ha az ellenségeink rátaláltak Bruce-ra, minket is megtalálnak.
Meg kell mentened az öcsédet!
Ő a mindenem.
Figyu!
Kábé fél óránk van, mire visszaér.
Kamucímet mondtam, hogy időt nyerjünk a szökéshez.
Mi értelme a szökésnek?
Mi értelme bárminek is? Levágta a kibaszott hüvelykujjaimat.
Várjunk csak!
Hogy talált rám a suliban?
Nem tudom.
Te árultad el?
Rám hozta a frászt!
- A zsaruknak is te beszéltél a sulimról? - Nem!
Na jó, de.
TK!
Nőtt egyáltalán tököd a lábad közé?
Nem!
Oké? Egy ujjatlan, töketlen, kutyátlan puhány vagyok,
akinek van egy épphogy működő masszázsszéke.
Baszki!
Én csak...
Én csak menő akartam lenni.
Vagy legalább jobb a bátyámnál.
Nemsokára visszaér, és addigra le kell lépnünk innen.
De hogy?
Gyerünk már!
A kurva anyját!
Most hová mész? Mit csinálsz?
Egy gyorskajálda címét adtad meg.
Tényleg?
Azta! Pedig fullra csak kitaláltam.
Tudom.
Egy kocka vagy.
Egy egyetemi nyakbaakasztót és egy Fall Out Boy-os pólót viselsz.
Igazából ez Fall Out Men-es.
Ők egy filippínó tribützenekar. Látod?
Csak próbálom összerakni, hogy lehettek ti rokonok Széklábbal.
Ha megfejted, nekem is mondd el!
Én is össze vagyok zavarodva.
Azok a te rajzaid?
Rohadt jók.
Minden tetkódat magad varrod?
Aha.
Nagyon tehetséges vagy.
Az egész karodat beborítják.
Igazából...
maradt egy szabad hely ott, ahonnan a szívmeridiánom ered.
Szignifikáns pont.
Nem tudom még, mit varrjak oda.
Mi volt az, amit korábban tetováltál az alkarodra?
Egy kínai szilva.
Mei-hua.
A nővéred után.
Mei-hua.
Azaz
May.
A szüleink kis korunkban meghaltak.
Az utcára kerültünk, és a farkasok prédái lettünk.
De May gondoskodott róla, hogy megtanuljunk harcolni.
Hogy megvédjük egymást.
Olyan jól harcoltunk, hogy végül a farkasok kérték a védelmünket.
Többé senki nem kötött belénk,
amíg a bátyád meg nem jelent.
Őrá emlékeztetsz.
Csak te még dühösebbnek tűnsz, ami azért nem semmi.
May szerint is az voltam, ezért szorgalmazta,
hogy heti pár estén tetováljak,
és ne vele legyek a klubban.
Ezért nem voltál ott akkor este.
Nézd,
ez nem a te hibád.
Ne legyen emiatt bűntudatod!
Nem.
Tényleg nem az én hibám.
Hanem a bátyádé.
Aki most hol is van?
Kérlek! Higgy nekem!
Tényleg nem mi öltük meg Mayt.
Hát jó.
Varrom is a fasztetkót a homlokodra.
Várj!
Ne csináld! Várj!
Ne!
Na jó, várj! Ennek semmi értelme!
Csak azért jött volna el Charles idáig,
hogy nagy csinnadrattával megölje Mayt?
Valami nem áll össze.
Charles! Itt vagyunk!
Hála égnek, hogy ránk találtál! Odabent vannak.
Gyorsan! Oldozz el!
Bassza meg!
Most mit csinálsz?
Ne bassz már!
Charles, gyerünk!
Add vissza az öcsémet!
- Ezt megtarthatod. - Ne már, haver!
Motiváció!
Motiváció...
Bruce, maradj ki ebből! Összevissza beszélsz.
Kussolj már!
Figyeljetek!
Színész vagyok.
Imprózni szoktál.
Az egy erős alap, amire építkezni lehet.
A fő, hogy a színészetben meg kell érteni a karakter motivációját.
Az az, ami itt nem stimmel.
Miért támadna a klubotokra, és ölné meg Mayt?
- Hogy megvesse itt a lábát. - De ő is majdnem felrobbant.
Senki sem akarta megölni Mayt,
de van valaki, aki ki akarja nyírni Charlest.
Igen, én!
Nem!
Álmos Chan.
A családunk ősellensége.
May azért halt meg, mert Álmos Chan Charlesra vadászott.
Valaki az elmúlt négy napban négyszer akart kinyírni.
Veled együtt már öten. Ez új rekord.
Látod?
Mind egy oldalon állunk.
Faszom!
Mi az? Nagyon csúnya?
Jaj, kicsikém!
Édes istenem! Jól vagy?
Olyan ideges voltam!
- Mert hazudott az impróról? - Semmi baj. Jól vagyok.
TK hüvelykujja viszont...
Terrence!
Lehetnél kicsit óvatosabb.
Hogy lenne ez az én hibám?
Anya, kinek a háza ez?
Rebecca néni templomi barátnőjének az unokaöccse négy hétre
Olaszországba utazott.
A születésnapi dátuma nyitja a garázsajtót.
Értem.
- Ezt rakd a lábadra! Rendben? - Jó.
Hadd nézzem csak!
Egy kis orrvérzés.
Semmi baj, öcsi.
Az idősebbnek jár a tisztelet, de szeretet kevés jut.
Most hadd nézzem ezt a szörnyűséget!
Anya!
Ő ott June.
Látom, többet kell főznöm.
Mintha gúzsba lettetek volna kötve.
- Te csak tudod. - Akár a disznók.
- Figyu! - Megkötözött.
De tényleg. Gúzsba kötött titeket.
Nem azt mondom, hogy bandatag akarok lenni,
de nem járna valami tiszteletbeli cím a Jáde Sárkányokban?
Mi? Kiscserkész?
- Nem, valami kitüntetés. - Jól állna neked.
June, elmondanád a bátyámnak, mennyire tökös voltam?
Eszméletlen tökös. Látnotok kellett volna.
Egészen addig, míg el nem kezdte rugdosni az ajtót,
mint egy igazi barom.
- És rinyált, hogy: „TK! Tűnjünk innen!” - Na ácsi! Nem is!
Vigyázz vele! Elég magabiztos ahhoz, hogy mindannyiunkat megölessen.
Nagyon durva.
Bruce!
Beszélni akarok veled az impróról.
Megengedem, hogy folytasd.
Mi? Ez komoly?
De ígérd meg, hogy továbbra is odafigyelsz az iskolai tanulmányaidra.
Legyél benne biztos, hogy ezt akarod csinálni,
mert más egyébre nem lesz időd.
Nem. Mármint igen!
Tényleg ezt akarom csinálni.
A mindenit!
Köszi, anya!
Nem, előbb a bátyádnak!
Bocsánat!
Jaj, ne!
Mi az?
Barnáznom kell.
Ezt intézd egyedül!
Minden oké?
Aha.
Azt hiszem.
Csak...
Mikor lesz ennek vége?
Remélem, nemsokára.
Ugye nem lesz bajunk?
Jó voltál ma.
Sokkal keményebb vagy, mint némely nehézfiú, aki nekem dolgozott.
Ha továbbra is előhozod a belső gengsztered, nem lesz gond.
De nem igazán akarom.
Tudom, előadom magam, de nekem ez cseppet sem tetszik.
Nem voltam tökös, amikor June kínzott, én csak nem akartalak cserben hagyni.
Charles!
Igen?
Neki is mondd el!
Anyukád a vörös szalagról kérdezett, amit azokon láttok, akik el akarnak kapni.
Nem tudom, mit jelent,
de pár hete egy pasi varrásra jött, és egy ilyen volt rajta.
- Mit tetováltatott? - Egy mondást az alkarjára.
A gonoszt ki kell irtani.
Ugyanazt, ami az Óriás lakásában a falra volt felírva.
Mikor jártál te ott? Miért nem szóltál róla korábban?
Korábban nem volt fontos.
És egyik vörös szalagos sem az a szokásos rosszfiú, igaz?
Nem, egyikük sem.
Új arcok.
Különös jelmondatok.
Kifinomult, összehangolt támadások,
és egy hónap alatt máris rettegnek tőlük.
Miben sántikál Álmos Chan?
Még nem tudjuk, hogy ő áll-e emögött.
- Ezért kell megtalálnom az emberét itt. - Már megtaláltam.
Tony Tang, a tengeri herkentyűs pasas.
Amíg a sofőrjével foglalatoskodtál, én addig feltérképeztem a bizniszét.
Tony talán pojácának tetteti magát,
de minden jel arra mutat, hogy magas pozícióban van.
Számos bejárat, kamerák és egy seregnyi alkalmazott.
Beszélt az apjáról.
Tang Xiao Luról.
Az első felesége Álmos Chan másod-unokatestvére,
akivel egy illegális kaszinót működtettek.
A Rolodex akcióban.
Nem rossz egy öregasszonytól, aki madzsongozásra pazarolja az idejét.
Most mit akarsz?
Boruljak térdre?
Vörös borítékot?
- Ma este elintézem. - Nem.
Hadd csináljam én!
Rendben.
De utána húzd meg magad!
Mert hatalmas szarba kerülsz, ha Álmos rájön, hogy megölted az emberét.
Ha azt akarod, hogy Álmos Chan idejöjjön, ahhoz nagy felhajtás kell.
Legyen örökre emlékezetes a halála!
És akkor Álmos Channek elő kell bújnia, hogy elkerülje a megaláztatást.
A nővérem gyilkosának dolgozik.
Miután végeztem vele, évekig a haláláról fognak beszélni.
Halló?
Menj Alhambrába, A Legjobb Tengeri Étterembe!
Ez a neve, nem pedig elismerés. Találsz ott valamit, ami segíthet.
Ja, és ne egyél előtte!
Azt hittem, nem beszélsz zsarukkal.
- Azt hittem, nem vagy zsaru. - Figyelj...
Jesszus Máriám!
Valaki így akar üzenni.
Ennyi erővel az égre is írhatták volna repülővel.
Nézz utána, van-e bármi köze a fickónak a tajvani triádokhoz!
Ezt figyeld! A kezét és a lábát bedobozolták.
Bezsákolná ezeket?
A GONOSZT KI KELL IRTANI
A feliratot fordította: Rádóczki Attila